ועדת הכספים, כנסת 18, פרוטוקול מספר 235, 2009-12-15 11:15

משה גפני: אני פותח את ישיבת ועדת הכספים.

משה גפני: על סדר היום שינויים בתקציב 2009.

משה גפני: אני מבקש את גבירתי, שרת הקליטה, אם את יכולה לומר לנו את ההשגות שלך לגבי ההעברה המבוקשת.

משה גפני: נמצא אתנו גם מנכ"ל המשרד.

משה גפני: מנכ"ל טוב.

משה גפני: פניתי אליו בשני נושאים והוא טיפל בהם.

סופה לנדבר: אדוני היושב ראש, קודם כל תודה רבה לך על שנענית לבקשתי והעברת את הדיון בבקשה לישיבה היום.

סופה לנדבר: אני רוצה לספר על הקשיים של המשרד לקליטת העלייה.

סופה לנדבר: אני לא צריכה לתאר לכם שהיום בכל משרד ומשרד, בגלל התקציב המאוחר שהגיע אל שולחן הכנסת ואל שולחן הממשלה, טורפדה העבודה והיקשו על ביצוע העבודה.

סופה לנדבר: כמובן שהביצוע היה קשה מאחר שהכספים הגיעו למשרד רק בסוף חודש אוקטובר-נובמבר.

סופה לנדבר: מאוד קשה לעבוד בתנאים אלו.

סופה לנדבר: יחד עם זאת, אנחנו מבקשים בינתיים לא להצביע עד שאני לא אראה כאן על השולחן חילופי כספים עם הסוכנות כאשר מדובר ב-53 מיליון שקלים העברות פנימיות.

משה גפני: נמצא כאן הרפרנט של הקליטה?

משה גפני: מי הפקיד הבכיר מהאוצר שנמצא כאן?

משה גפני: כולם בכירים.

סופה לנדבר: יש לנו העברות שלא נעשו במשך חודשיים אלו וזה דבר שלא מקובל.

סופה לנדבר: אלה כל הדברים שמטרפדים לנו את העבודה.

סופה לנדבר: אלה דברים שגורמים לנו קשיים ובגלל הדברים האלו, קטנים וגדולים יותר, אנחנו ממתינים להעברות ממשרד האוצר.

סופה לנדבר: אני מבקשת לאשר זאת היום כדי שלא יעשו לנו תרגילים וכל מיני משחקים.

משה גפני: הרפרנט של הקליטה נמצא כאן?

חיים אורון: מה יש בנייר שקיבלת?

משה גפני: אתה יכול לראות את זה.

משה גפני: אפשר להעביר את זה.

משה גפני: הטענה של השרה היא טענה שעלתה גם בישיבה הקודמת.

משה גפני: הטענה היא שמשרד האוצר לא מאפשר לעשות העברות פנימיות ובעצם הוא לוקח כסף ממשרד הקליטה ומעביר למשרדים אחרים.

משה גפני: נכון?

סופה לנדבר: נכון.

חיים אורון: מה שונה משרד הקליטה מכל המשרדים?

סופה לנדבר: אני לא יודעת מה קורה במשרדים אחרים, אבל אני יודעת מה קורה במשרד לקליטת העלייה ומה קורה לעבודה התקינה.

סופה לנדבר: אנחנו צריכים את ההעברות האלה.

עמי צדיק: אתם יודעים מה הניצול של התקציב עד עתה?

סופה לנדבר: הניצול היה של 60 אחוזים, אבל זה היה לפני שבועיים.

סופה לנדבר: לא בגלל שלא יכולנו לעשות, אנחנו מסוגלים עד סוף החודש לעשות התחייבויות, אבל אתם מבינים שיש קשיים בביצוע ואלה קשיים מאוד מאוד טבעיים.

סופה לנדבר: אני עוד לא ראיתי מדינה ולא ראיתי משרד שיכול תוך חודשיים לבצע את כל הפעילות שלו.

סופה לנדבר: כאשר כסף לא מגיע, אתה לא יכול להתחיל לעבוד.

דמיטרי אפרצב: ברשותך, משרד הקליטה, כפי שידוע, לא מטפל בבנייה אלא הוא מטפל באנשים.

דמיטרי אפרצב: אנחנו נתקלנו בסיטואציה בה 4,500 אנשים מסוף שנת 2008, שהיו זכאים לקבל ואוצ'רים להסבה מקצועית על מנת לא ללכת ללשכות התעסוקה ולא ליפול על כתפי המדינה, אבל הכסף הזה לא שוחרר.

דמיטרי אפרצב: כפי שאתם יודעים, 4,500 אנשים, זה אומר הרבה מאוד ניירת וזאת דרך בירוקרטית מסוימת לפיה צריך לטפל.

דמיטרי אפרצב: בתוך חודש ימים צריך לזמן ללשכות 4,500 אנשים, צריך לבדוק את כל הניירת ולבצע את התשלומים.

דמיטרי אפרצב: לוקח זמן לעשות את זה בצורה מפוכחת ורצינית ועם דאגה לקופה הציבורית.

דמיטרי אפרצב: זאת רק דוגמה אחת מני רבות.

ציון פיניאן: אתם עובדים בלי תקציב?

משה גפני: לא, יש להם תקציב.

סופה לנדבר: יש לנו תקציב, אבל נושא ההעברות מקשה עלינו.

דמיטרי אפרצב: על מנת לבצע תשלומים, לבצע התחייבויות ולבצע את כל הפעילות הסטנדרטית והשוטפת של המשרד, יש צורך להוציא מתקנות מסוימות ולהכניס לתקנות אחרות.

משה גפני: העברות מסעיף לסעיף.

דמיטרי אפרצב: כן.

דמיטרי אפרצב: העברות מסעיף לסעיף.

קריאה: העברות פנימיות.

דמיטרי אפרצב: זה תקוע כבר במשך חודשיים וחצי ואנחנו שומעים כל מיני טענות ודברים שלא מאפשרים למשרד הקליטה לתפקד.

חיים אורון: אני שמח ששרת הקליטה נמצאת כאן ומעלה את הבעיה.

חיים אורון: לפי הערכתי הבעיה קיימת היום בכל משרדי הממשלה וזה קורה משתי סיבות.

חיים אורון: הסיבה הראשונה היא שהתקציב אושר מאוחר ותהיה בעיה קשה מאוד של אי ביצוע ואי העברה לשנה הבאה.

חיים אורון: אני חושב שהיה כדאי להזמין את הממונה על התקציבים ולשאול מה הוא מתכוון לעשות בדרך כלל כי זאת לא שאלה פרטית.

חיים אורון: השאלה השנייה היא שאלה עקרונית והיא עד כמה אנחנו מסכימים שהאוצר ינהל את המשרדים.

חיים אורון: מה שהם בעצם אומרים, הם אומרים שיש להם עודפים בסעיף אחד והם רוצים להעביר לסעיף שני אבל האוצר אומר שלא יעבירו לסעיף הזה אלא את הכסף הזה יוחזר לאוצר כי הוא לא הוצא בתקנה.

חיים אורון: זה קיים בכל המשרדים.

חיים אורון: בסדר, אין לי בעיה, אני רואה את ההתארגנות ונצביע שלא מעבירים את ההעברה שלהם אבל זה קורה בכל המשרדים.

משה גפני: לא, אני לא אביא להצבעה עד שהבעיה לא תיפתר.

חיים אורון: אבל היא לא תיפתר בכל המשרדים.

חיים אורון: אני אתכם.

חיים אורון: הפעם אני מצביע אתכם.

דוד רותם: צודק חבר הכנסת אורון.

דוד רותם: צריך שזה יהיה כך בכל המשרדים.

סופה לנדבר: מנכ"ל המשרד ניסה להסביר את המצב.

סופה לנדבר: אתם מבינים מה זה התחייבויות על ואוצ'רים.

סופה לנדבר: ואוצ'רים הם העתיד של האדם.

סופה לנדבר: הכל הופך להיות חפוז, מהיר ובתרגילים, דבר שהוא לא מקובל.

סופה לנדבר: עצרנו פרוייקט של תושבים חוזרים.

סופה לנדבר: חזרתי עכשיו עם המנכ"ל מלונדון, שם ביקרנו ביריד שארגנו גורמים שונים היו יותר מ-1,500 אנשים.

סופה לנדבר: אנשים רוצים לחזור למדינת ישראל.

סופה לנדבר: מדינת ישראל במשך שנתיים השקיעה באנשים האלו הסברה ורוצה למשוך אותם בחזרה לכאן, אבל אנחנו לא יכולים לבצע כמה מיליונים כדי לתת לאנשים האלו החזר של ביטוח בריאות כדי שהם יחזרו הביתה.

סופה לנדבר: זה פרוייקט אחד בין הפרוייקטים השונים שיש לנו.

סופה לנדבר: מדובר בחומר אנושי, בבני אדם שפשוט ההעברות האלו והדברים הטכניים האלו מטרפדים לנו את האפשרות לתת להם עתיד בישראל.

משה גפני: גבירתי השרה, נאמר לי שהרפרנט של הקליטה בדרך לכאן.

משה גפני: הוא עובד עכשיו על פנייה שכנראה תגיע.

משה גפני: אני לא יודע בדיוק את פרטיה, אבל מדובר בהעברות מסעיף לסעיף בתוך המשרד שלך.

משה גפני: הפנייה תגיע לכאן ואנחנו נראה אותה.

משה גפני: אנחנו לא נשחרר את הפנייה ההיא אלא אם כן העניין הזה יוסדר.

סופה לנדבר: תודה.

משה גפני: במקביל אני אדבר עם הממונה על התקציבים, דבר שהעלה חבר הכנסת אורון.

משה גפני: אני אדבר אתו על משרד הקליטה ואני אשאל אותו מה המדיניות.

חיים אורון: אני קיבלתי עכשיו פנייה ממשרד נוסף.

חיים אורון: בכל המשרדים יישארו עודפים.

חיים אורון: אם לא יהפכו אותם לעודפים מחויבים, העודפים האלו על פי החוק נמחקים ב-25 בדצמבר.

משה גפני: נכון.

חיים אורון: יכול להיות שלאוצר – היות שר האוצר עוסק בדברים חשובים – יש אינטרס שיהיו הרבה עודפים לא מחויבים ואז הוא אוסף אותם אליו ומחלק כמו שהוא רוצה.

משה גפני: מוכר.

חיים אורון: אם אנחנו אישרנו תקציב ובמשרד הקליטה כתוב שני מיליון שקלים לעידוד עלייה, לא ביצעו את הכל, יוציאו להם את זה, אם זה יישאר כאן כעודפים מחויבים.

חיים אורון: צריך לקבל כאן החלטות עקרוניות לגבי כל המשרדים ואין לך זמן לזה כי אנחנו כבר נמצאים היום ב-15 בחודש, כך שנותרו עשרה ימים.

משה גפני: אחרי הישיבה הזאת בעזרת השם אני אדבר עם אודי ניסן.

משה גפני: בינתיים את הנושא של הקליטה – אלא אם כן יגיעו לכאן העברות – משאיר.

משה גפני: כדאי שמישהו מהמשרד שלך יישאר כאן כדי שיראה מה מגיע.

דוד רותם: יש העברה אחת שאני חושב שצריך לאשר אותה מיד.

משה גפני: איזו העברה?

דוד רותם: יש כאן בקשה 0483.

משה גפני: לא.

דוד רותם: למה לא?

דוד רותם: זאת העברה בתוך המשרד מסעיף לסעיף.

משה גפני: אני רוצה שתדע את הסדרים בוועדת הכספים.

חיים אורון: יש מפלגה שעובדת.

חיים אורון: לא כמוכם.

חיים אורון: יש כאן העברות של הבריאות אבל חברי ש"ס לא נמצאים כאן.

דוד רותם: אנחנו בוכים על כך שלא נותנים להם לעבוד.

משה גפני: חבר הכנסת רותם, אני אאשר את ההעברות.

משה גפני: מה שיהיה לטובת העניין של הקליטה, יאושר, בעזרת השם, אבל אתה לא יכול להקריא עכשיו את מספר ההעברה.

משה גפני: בסדר, קיבלתי את בקשתך.

דוד רותם: צריך להעביר אותה.

משה גפני: בסדר.

משה גפני: קיבלתי את בקשתך ובעזרת השם אני איעתר לבקשה הזאת ואנחנו נעביר אותה.

משה גפני: כאן זה לא כמו בוועדת החוקה לגבי חוק שאני מבקש להעביר אבל מה שאתה מבקש כאן, יעבור.

סופה לנדבר: תודה רבה.

משה גפני: תודה רבה גבירתי השרה, תודה רבה אדוני המנכ"ל.

משה גפני: פניות מספר 586, 588, 569, 592, 591 – משרד הבריאות

חיים אורון: שפעת חזירים.

יאיר זילברשטיין: מוצב כאן סכום של 182 מיליון שקלים לרכש החיסונים לשפעת חזירים.

חיים אורון: אני לא יודע איך אתה מסכים שיכתבו שפעת חזירים.

משה גפני: למה?

חיים אורון: כי שר הבריאות אמר שזאת שפעת אחרת.

חיים אורון: הוא קרא לזה בשם אחר.

משה גפני: עם כל הכבוד, אני וליצמן חברים טובים ואנחנו עוזרים אחד לשני וזאת האמת, לא יעזור מה שיאמרו, אבל אני חולק עליו.

משה גפני: אני חושב שצריך לומר שפעת חזירים כדי שכולם ידעו שמחזירים יש שפעת.

חיים אורון: אין מחזירים שפעת.

חיים אורון: השפעת באה ממישהו אחר.

חיים אורון: אני אומר לך באחריות שמחזירים אין שפעת.

משה גפני: בסדר.

משה גפני: אין לנו הרבה זמן.

משה גפני: בואו נמשיך.

יאיר זילברשטיין: בנוסף יש כאן תקצוב של עוד 343 מיליון שקלים בהרשאה להתחייב עבור החיסונים לשנה הבאה, תוספת של 100 מיליון שקלים לבתי החולים הפסיכיאטריים הממשלתיים.

משה גפני: מה אמרת לגבי הסעיף הראשון?

יאיר זילברשטיין: 343 מיליון שקלים בהרשאה להתחייב.

יאיר זילברשטיין: אלה החיסונים שאמורים להיות בשנה הבאה והם כבר מתחייבים עליהם עכשיו וחתמו על החוזים.

יאיר זילברשטיין: הכסף עדיין לא יוצא ולכן זה בהרשאה להתחייב.

יאיר זילברשטיין: תוספת של 100 מיליון שקלים לבתי החולים הפסיכיאטריים הממשלתיים ועוד 14 מיליון שקלים לדברים שונים בתקציב המשרד בהתאם לסיכום עם ועדת הכספים.

חיים אורון: זאת כל ההוצאה בגין שפעת חזירים?

יאיר זילברשטיין: ה-182 מיליון שקלים, זה סכום ההוצאה.

חיים אורון: לא, פלוס ה-340.

יאיר זילברשטיין: אלה החיסונים.

יאיר זילברשטיין: יש עוד תקציבים נוספים של פרסום והיערכות לשכות הבריאות ובתי החולים, הצטיידות ודברים נוספים.

יאיר זילברשטיין: אלה הסכומים שהולכים רק לרכש החיסונים.

יאיר זילברשטיין: בנוסף היו עוד 70 מיליון שקלים לתרופות שכבר אושר.

חיים אורון: כמה אתה מעריך תהיה סך כל ההוצאה על הפרוייקט הזה?

יאיר זילברשטיין: ההוצאה היא 450 מיליון שקלים.

יאיר זילברשטיין: לפי האומדנים האחרונים שהביאו לי, כל הכסף עומד לצאת.

משה גפני: זאת ההעברה הראשונה בגין שפעת החזירים?

יאיר זילברשטיין: לא.

יאיר זילברשטיין: לפני מספר שבועות אישרתם את כל רכש התרופות.

משה גפני: אתה יודע לומר כמה בסך הכל יהיה לנושא הזה?

יאיר זילברשטיין: כפי שאמרתי עכשיו, סך כל ההוצאה הוא 450 מיליון כפי שאושר בממשלה.

משה גפני: מה הסכום שאושר בפעם הקודמת?

יאיר זילברשטיין: יש 70 מיליון לתרופות ואני חושב שאישרנו כבר 30 ובשבוע הבא נביא עוד 40.

חיים אורון: הושמעה טענה שכאן הולכת ונוצרת קופה, שהסכום שהוקצב הוא יותר גדול מהסכום שיוצא.

משה גפני: כן, הייתה טענה כזאת.

משה גפני: חברת הכנסת אדטו התייחסה לזה.

ציון פיניאן: לפי הפרסומים, שפעת החזירים היא כבר לא בגדר מגפה.

יאיר זילברשטיין: מה שטוענת חברת הכנסת אדטו, ובצדק, זה שמספר החיסונים שנרכשו היה מוגזם.

יאיר זילברשטיין: נרכשו כמעט 7 מיליון מנות ולפי קצב החיסונים עד עכשיו לא ישתמשו בכולן אבל רכשנו אותן.

משה גפני: אנחנו מצביעים על הפניות.

משה גפני: ה צ ב ע ה פניות מספר 586, 588, 569, 592, 591 – אושר פה אחד פנייה מספר 616 – משרד החינוך

חיים אורון: גידול טבעי.

משה גפני: נמצא כאן הרפרנט של החינוך?

קריאה: הוא בדרך לכאן.

משה גפני: בסדר.

משה גפני: אנחנו נחזור לזה.

דוד רותם: אני בעד.

משה גפני: אני יודע.

משה גפני: אתה מבקש את זה.

דוד רותם: אני מבקש את זה.

דוד רותם: אלה פעולות פנימיות בתוך המשרד.

משה גפני: עדיין לא הגיע רפרנט הקליטה.

דוד רותם: ביקשו את זה.

דוד רותם: הם הגישו בקשה?

משה גפני: חבר הכנסת רותם, יש כאן סדר.

משה גפני: הוא יגיע.

משה גפני: אנחנו נאשר את זה היום בעזרת השם.

משה גפני: צריך לדאוג שגם הרפרנט של החינוך וגם הרפרנט של הקליטה יגיעו לישיבה.

חיים אורון: אני לא מבין את הבקשה הזאת.

משה גפני: אבל אנחנו לא דנים בה.

משה גפני: יבוא הרפרנט.

חיים אורון: מדובר בסכום של מיליון שקלים.

חיים אורון: זה בסדר.

משה גפני: פנייה מספר 548 - המועצה לביטחון לאומי

אורי גבע: הפנייה הזאת נועדה ליצור שינויים פנימיים בתקציב המועצה לביטחון לאומי כדי לתקצב את תקנות השכר בהתאם לביצוע בפועל.

משה גפני: אנחנו מצביעים.

משה גפני: ה צ ב ע ה פנייה מספר 548 – אושרה פה אחד פניות 515, 514, 513 – משרד החוץ

אורי גבע: סעיף 55, המקורות לבית הנשיא, שם אנחנו מתקצבים את תקנות השכר גם בהתאם לביצוע בפועל.

משה גפני: מה קשור כאן משרד החוץ?

אורי גבע: אנחנו בעצם לוקחים את כל תקנות השכר במשרדי הממשלה על מנת שלמשכורות, אם יש עודפים, מעבירים תקנות גירעוניות, עושים הסטות רק בהתאם לביצוע.

חיים אורון: זה מה שהיה בסעיף הקודם.

חיים אורון: אתה מבין?

חיים אורון: זה בדיוק היה בסעיף הקודם.

חיים אורון: כאן זאת לא בעיה, כי זה שכר, אבל ברגע שעושים את זה לפעולות, אין לו כסף.

משה גפני: אנחנו מצביעים.

משה גפני: ה צ ב ע ה פניות 515, 514, 513 – אושרו פה אחד

אלכס מילר: אני מבקש רביזיה.

אלכס מילר: אני רוצה לבדוק את זה.

משה גפני: פניות מספר 562, 557 עד 559 – משרד הפנים

סימן טוב: הפנייה נועדה להשלים תקציב של מימון מפלגות לכנסת וועדת הבחירות המרכזית.

סימן טוב: סעיף 14 מורכב ממימון מפלגות ומוועדת הבחירות לכנסת.

סימן טוב: כאשר נבנה התקציב, לא צפו את הבחירות ועכשיו עושים השלמה של התקציב הזה.

משה גפני: אנחנו מצביעים.

משה גפני: ה צ ב ע ה פניות מספר 562, 557 עד 559 – אושרו פה אחד

חיים אורון: אני מבקש רביזיה.

חיים אורון: אני רוצה לבדוק אם לישראל ביתנו מגיע כסף.

חיים אורון: תן לי לבדוק.

משה גפני: בסדר.

חיים אורון: לא.

חיים אורון: אין רביזיה.

משה גפני: בסדר, אין רביזיה.

משה גפני: חבר הכנסת מילר, אם אתה מבקש רביזיה, יש רביזיה.

משה גפני: אני רק רוצה שתדע שהערמות עליהן אנחנו מדברים כאן, מצטברות ערמות במזכירות הוועדה.

משה גפני: יש לך עכשיו בשבועיים האלה העברות בסדר גודל שאתה לא יכול לתאר.

דוד רותם: הוא לא ביקש על זה רביזיה.

דוד רותם: חבר הכנסת אורון ביקש.

משה גפני: לא, על זה.

משה גפני: על הפנייה הקודמת.

אלכס מילר: זה חשוב.

אלכס מילר: אני צריך לבדוק.

משה גפני: בסדר, תבדוק.

חיים אורון: כל מפלגה תדאג למשרד שלה.

חיים אורון: אני הורדתי את הרביזיה.

משה גפני: חבר הכנסת מילר לא הוריד.

משה גפני: פניות מספר 568 ו-569 – משרד ראש הממשלה.

חיים אורון: רבנים להתנתקות.

חיים אורון: למה צריך תקציב נוסף?

חיים אורון: בתקציב ההתנתקות אין 250 אלף שקלים?

אריאל קטן: אני מהמשרד לשירותי דת.

אריאל קטן: אנחנו מעבירים שכר לרבני ההתנתקות לפי החלטת הממשלה.

אריאל קטן: יש 12 רבנים .

דוד רותם: מה זה רבני ההתנתקות?

אריאל קטן: רבנים לקהילות יוצאי גוש קטיף.

דוד רותם: הם ממשיכים לקבל משכורת?

משה גפני: אני אסביר לך.

דוד רותם: ידעתי שהרבנים תמכו בהתנתקות, אבל לא ידעתי שבשביל זה מקבלים משכורת.

ציון פיניאן: הם לא קיבלו משכורת במשך כמה חודשים.

משה גפני: חבר הכנסת רותם, מדובר ברבנים שהיו בגוש קטיף והיה סיכום והחלטת ממשלה.

משה גפני: אני חושב שהם היחידים שנשארו עד לרגע זה בלי שכר ואז יש הסדרים כאלה שעשו בהחלטת ממשלה וזה מגיע בהעברות.

חיים אורון: בכל זאת, מה ההסדרים?

משה גפני: משלמים להם.

חיים אורון: עד מתי?

אריאל קטן: עד יישובי הקבע.

אריאל קטן: החלטת הממשלה היא עד יישובי הקבע.

אריאל קטן: עד אז הם עדיין מועסקים.

משה גפני: הם היחידים שנשארו בלי משכורת.

חיים אורון: אבל רוב הישובים לא הולכים לישוב אחד.

אריאל קטן: זה הולך לפי גודל הקהילה.

אריאל קטן: החלטת הממשלה מדברת על כך שאם יש 50 משפחות יוצאי גוש קטיף בקהילה מסוימת, הם זכאים לרב עד כניסה ליישובי הקבע.

אריאל קטן: חסר לנו מעט מאוד כסף כדי לשלם את השכר של החודשיים האחרונים והסכום הזה, ה-250 אלף שקלים האחרונים.

משה גפני: אנחנו מצביעים.

משה גפני: פניות מספר 568 ו-569 – אושרו פה אחד פניות מספר 512, 521 עד 525, 575 –

אורי גבע: בהמשך למה שאמרנו קודם, זאת פנייה זהה במהותה שמעבירה עודפי שכר במשרד המשפטים.

אורי גבע: זה מגיע מסעיף 03, 04, 05, 53, 55 ו-56 וכל זאת על מנת לכסות.

משה גפני: יורד כסף ממשרד המשפטים והולך לחברי הממשלה.

אורי גבע: להפך.

דוד רותם: להפך.

דוד רותם: זה יורד ממשרדי הממשלה והולך למשרד המשפטים.

אורי גבע: זה הולך מתקנות שהן רזרבה ומתקנות שהן שכר.

אלכס מילר: של מי המשכורת?

אורי גבע: משכורות של משרד המשפטים, בתי הדין הרבניים, ההוצאה לפועל והנהלת בתי המשפט.

משה גפני: זה הכל שכר?

אורי גבע: כן.

משה גפני: אנחנו מצביעים.

משה גפני: ה צ ב ע ה פניות מספר 512, 521 עד 525, 575 – אושרו פה אחד אנחנו בעמוד 36.

משה גפני: זאת ההעברה שאמרתי לשרת הקליטה שאני לא אביא אותה עד שלא תיפתר הבעיה הזאת.

יובל יעקובי: הנה היא נפתרת.

משה גפני: לא יאומן כי יסופר.

יובל יעקובי: אני ממשרד האוצר ונמצא כאן גם משרד הקליטה.

דוד רותם: הרב גפני, זה לא נפתר.

דוד רותם: זה משהו אחר לגמרי.

משה גפני: אתה רפרנט קליטה?

יובל יעקובי: כן.

משה גפני: בוא נחזור לפנייה הקודמת.

משה גפני: בניגוד למה שעושים לי בוועדת החוקה, אני כאן נוהג אחרת.

משה גפני: אנחנו חוזרים לעמוד 11.

משה גפני: פנייה מספר 488 – המשרד לקליטת העלייה, תוכנית החומש לעולי אתיופיה.

אופיר להב: אני ממשרד הקליטה.

אופיר להב: מדובר בתוכנית החומש, השתתפות שלנו ברווחה במסגרת תכנית החומש, מיליון ו-999 אלף שקלים.

משה גפני: חבר הכנסת רותם, יש לך מה לומר בעניין הזה?

דוד רותם: אני מציע לעשות את ההעברה הזאת ולתת להם לעבוד.

משה גפני: אנחנו מצביעים.

משה גפני: ה צ ב ע ה פנייה מספר 488 – אושרה פה אחד אני לא עושה רביזיה.

משה גפני: אנחנו עוברים לעמוד 43.

משה גפני: פניות מספר 570 ו-571 – רשויות מקומיות

סימן טוב: אני ממשרד האוצר.

סימן טוב: הפנייה הזאת נועדה להעביר תוספת של כמעט 9 מיליון שקלים לתקציב הרשויות המקומיות בגין שיפוי הרשויות בגין חוק אזרחים ותיקים.

משה גפני: זה לכל הרשויות?

סימן טוב: לא.

סימן טוב: זה רק לרשויות שמקבלות מענק איזון.

משה גפני: זה השיפוי, אבל זה לכל הרשויות.

סימן טוב: זה לרשויות שמקבלות מענק איזון.

אלכס מילר: מה קורה עם אלו שהן במפת עדיפות לאומית?

אלכס מילר: גם הן מקבלות?

אלכס מילר: אלו שנכנסו עכשיו למפת עדיפות לאומית, מה קורה אתן?

משה גפני: לא קשור.

משה גפני: זה לפי חוק אזרחים ותיקים.

משה גפני: אין לזה שום קשר.

משה גפני: אנחנו מצביעים.

משה גפני: ה צ ב ע ה פניות מספר 570 ו-571 – אושרו פה אחד פנייה מספר 579 – קרן השביתה של ההסתדרות 2 מיליון שקלים.

משה גפני: אין רפרנט.

משה גפני: פנייה מספר 590 – שירותי דת מדובר בהעברה של 9 מיליון שקלים לפיתוח מבני דת.

משה גפני: מר קטן, תסביר ואני רוצה שחברי ש"ס יקשיבו.

אריאל קטן: המשרד לשירותי דת יצא בפרוייקט גדול למקוואות, קיבל הרשאה להתחייב ב-2006 ועכשיו מדובר כאן על תקצוב המזומן כנגד ההרשאה להתחייב.

משה גפני: תודה.

משה גפני: שאלות.

משה גפני: אנחנו מצביעים.

משה גפני: ה צ ב ע ה פנייה מספר 590 – אושרה פה אחד פנייה מספר 601 – משרד השיכון

ראובן קוגן: שינוי פנימי בתוך משרד השיכון.

ראובן קוגן: מעבירים כסף מתת ביצוע בתקנה של רשם הקבלנים לרשות להסדרת התיישבות הבדואים.

ראובן קוגן: זה כסף לתפעול שלהם.

ראובן קוגן: תת ביצוע בתקנה של המשרד ביחידת רשם הקבלנים ואת הכסף הזה כרגע מעבירים להצטיידות ברשות הבדואים.

משה גפני: מה הייתם עושים עם הבדואים אם לא היה תת ביצוע?

ראובן קוגן: היו מחכים לשנה הבאה.

ראובן קוגן: זה כסף שמתוקצב בשנה הבאה אבל מכיוון שיש אפשרות להזיז את הכספים בין שנה לשנה, עושים את זה כך.

ראובן קוגן: זה שינוי פנימי.

משה גפני: שאלות.

משה גפני: אנחנו מצביעים.

משה גפני: ה צ ב ע ה פנייה מספר 601 – אושרה פה אחד פנייה מספר 603 – הגנת הסביבה

מיכל שינוול: אני רפרנטית הגנת סביבה באגף התקציבים.

מיכל שינוול: הפנייה נועדה לאפשר תקציב הרשאה להתחייב למשרד לפרוייקטים שהם ארוכי טווח, שלוש שנים ומעלה, בנושאים שונים כמו למשל שיקום נחלים, הקמת יחידות סביבתיות וכולי.

משה גפני: שאלות.

משה גפני: אנחנו מצביעים.

משה גפני: ה צ ב ע ה פנייה מספר 603 – אושרה פה אחד

מאיר בינג: אני רכז המשרד לביטחון פנים ואחראי גם על המינהל האזרחי.

זאב אלקין: האם זה קשור למשרד לביטחון פנים?

מאיר בינג: את חלוקת העבודה התחלנו באגף.

מאיר בינג: זה לא קשור למשרד לביטחון פנים.

מאיר בינג: אני אחראי במשרד האוצר על מספר משרדים – על המשרד לביטחון פנים, על פיקוד העורף, על אגף שיקום, על המינהל האזרחי.

יצחק וקנין: אני מניח שמדובר בכוח אדם.

מאיר בינג: כן.

מאיר בינג: אני מדגיש לפרוטוקול שזה בהתאם למה שסוכם מראש עם יושב ראש הוועדה.

מאיר בינג: מדובר בתוספת של 15 תקנים עבור צוותי סקר לקו סגול.

משה גפני: תשימו לב למה שכתוב.

משה גפני: בפנייה, בקטע השלישי, כתוב "עבור העסקת 15 פקחי קו התפר" ואת זה הוא משנה עכשיו.

מאיר בינג: אני לא משנה.

מאיר בינג: אני רק מדגיש את הכוונה המקורית של דברי ההסבר.

מאיר בינג: בהתאם למה שהבנו קודם, זה לא ברור ולכן אני מדגיש כאן גם לפרוטוקול שמדובר בתקנים עבור צוותי סקר בקו כחול.

משה גפני: זאת לא הקפאה.

מאיר בינג: זאת לא הקפאה.

משה גפני: הפוך.

משה גפני: אנחנו מצביעים.

משה גפני: ה צ ב ע ה נגד – 1 פניות מספר 607 ו-608 – אושרו

יצחק וקנין: אני נגד ואני רוצה רביזיה.

יצחק וקנין: זה כוח אדם.

יצחק וקנין: או שמאשרים כוח אדם או שלא.

משה גפני: בסדר.

זאב אלקין: בואו נצביע על הרביזיה.

יצחק וקנין: תצביע על הרביזיה.

יצחק וקנין: אין לי בעיה.

יצחק וקנין: בשבוע שעבר אני הורדתי את הרביזיות אבל השבוע אני לא מוריד אותן.

יצחק וקנין: או שיש כוח אדם או שאין כוח אדם.

יצחק וקנין: לכל המשרדים.

יצחק וקנין: למה זה לא נוגע לך?

משה גפני: הפנייה אושרה.

משה גפני: חבר הכנסת וקנין מבקש רביזיה.

משה גפני: הישיבה לא הסתיימה.

מאיר בינג: לגבי הפנייה הזאת והפנייה הבאה, מספר 610.

משה גפני: תסביר קודם את פנייה מספר 609 ואחר כך גם את 610.

מאיר בינג: הפנייה היא לעשות התאמות בתקציבי השכר בהתאם לביצוע בפועל.

זאב אלקין: לא הבנתי.

מאיר בינג: שינויים פנימיים בתקציבי השכר בהתאם לביצוע בפועל.

מאיר בינג: אין שם משהו מעניין.

מאיר בינג: זאת פניית סוף שנה שגרתית.

משה גפני: לא הקפאה.

מאיר בינג: לא הקפאה.

אלכס מילר: אולי בשבילך אין משהו מעניין.

זאב אלקין: אני חייב לומר שלא הבנתי.

זאב אלקין: אם תצביע, אני מבקש רביזיה.

זאב אלקין: אתה יכול גם לא להצביע.

משה גפני: אין בעיה.

מאיר בינג: אני יכול להסביר שוב.

מאיר בינג: התקציב נבנה מראש באמצע השנה הקודמת.

מאיר בינג: בפועל בסופו של דבר יש ביצוע קצת יותר גבוה בתקנה מסוימת בשכר וביצוע קצת יותר נמוך בתקנה אחרת ועושים שינויים בפניות כדי לווסת את התקנות, כך שהתקצוב יתאים לביצוע בפועל.

יצחק וקנין: אני לא מוריד את הרביזיה.

יצחק וקנין: מצדי תפילו את הרביזיה שלי.

אלכס מילר: אדוני היושב ראש, אם אני מקל עליך, אני מושך את הרביזיה.

יצחק וקנין: בשבוע שעבר משכתי את הרביזיה בגלל היושב ראש.

יצחק וקנין: אני לא יכול למשוך אותה.

יצחק וקנין: תאמינו לי שהיושב ראש מבין אותי.

משה גפני: חבר הכנסת אלקין, אתה תבקש רביזיה אם נצביע?

משה גפני: אנחנו נצביע.

זאב אלקין: בוודאי.

משה גפני: אבל למה אתה מבקש רביזיה?

משה גפני: גם לך יש איזו בעיה או משהו עם היושב ראש?

זאב אלקין: לא.

זאב אלקין: עם יושב ראש הוועדה, חס וחלילה.

יצחק וקנין: אין לי בעיה עם היושב ראש.

יצחק וקנין: בן אדם אחרון שיש לי בעיה אתך.

זאב אלקין: אני נהנה מדו שיח פורה מול משרד הביטחון.

משה גפני: אנחנו מצביעים.

משה גפני: ה צ ב ע ה פנייה מספר 609 – אושרה

זאב אלקין: רביזיה.

משה גפני: חבר הכנסת אלקין מבקש רביזיה.

אלכס מילר: אני מצטרף.

זאב אלקין: רביזיה גם לגבי 609 וגם לגבי 610.

משה גפני: פנייה מספר 610.

מאיר בינג: מדובר בפנייה דומה.

משה גפני: רגע.

משה גפני: אני צריך להשתלט על הפוליטיקה של כולם וזה לא דבר פשוט.

משה גפני: האמת היא שחבר הכנסת וקנין צודק.

משה גפני: אני אצביע על הרביזיה אבל הוא צודק.

משה גפני: חבר הכנסת אלקין גם צודק.

משה גפני: זה כמו עם הרב שבאו אליו לדין תורה והוא אמר שזה צודק וזה צודק, אז באה הרבנית ושאלה מי ישלם את שכר הטרחה והוא אמר שגם היא צודקת.

משה גפני: אתם יוצרים לנו בעיות.

דוד רותם: אצלך זה משפט לא נכון כי שכר טרחה כולם ישלמו.

משה גפני: נצביע על הרביזיה.

משה גפני: אין ברירה.

משה גפני: הוא צודק.

יצחק וקנין: אתה יכול להפיל את הרביזיה שלי.

משה גפני: אנחנו מצביעים על פנייה 610.

משה גפני: ה צ ב ע ה פנייה מספר 610 – אושרה פה אחד יש רביזיה של חבר הכנסת אלקין אליה מצטרף חבר הכנסת אלכס מילר.

משה גפני: חבר הכנסת אלכס מילר הוריד את הרביזיה הקודמת והוא מצטרף לרביזיה הנוכחית של חבר הכנסת זאב אלקין.

משה גפני: פניות מספר 614 ו-615 – המשרד להגנת הסביבה

מיכל שינוול: פנייה של המשרד להגנת הסביבה לאפשר שינויים פנימיים בתקציב המשרד להתאים לסוף שנה, כולל להעברת תקציב לרשות הטבע והגנים למימון פרוייקטים שמשותפים לשני המשרדים.

משה גפני: שאלות.

משה גפני: אנחנו מצביעים.

משה גפני: ה צ ב ע ה פניות מספר 614 ו-615 – אושרו פה אחד

יצחק וקנין: נשאלתי היכן הפנייה עליה אני מדבר ואמרתי שהיא אפילו לא בספר.

משה גפני: יש הרבה פניות שעדיין לא מגיעות.

משה גפני: זאת אומרת, הן הגיעו לכאן, אבל אתה צודק ואני לא מתווכח.

משה גפני: פנייה מספר 612 – משרד השיכון

ראובן קוגן: 8 מיליון שקלים רזרבה פנימית של משרד השיכון.

ראובן קוגן: רזרבה של משרד השיכון מופשרת לנושא של השלמת מוסדות ציבור, השלמת תשתיות ותיקות בישובים.

משה גפני: באיזה ישובים?

ראובן קוגן: בישובים שהולכים לפי הכללים של משרד הבינוי והשיכון.

ראובן קוגן: יש להם קריטריונים לתמיכה בישובים, גם להשלמת מוסדות ציבור מלפני 1995 וגם לשכונות ותיקות, לתשתיות.

משה גפני: אנחנו מצביעים.

משה גפני: ה צב ע ה פנייה מספר 612 – אושרה פה אחד אנחנו חוזרים לפנייה של משרד החינוך, בעמוד 7.

שירה גרינברג: רפרנטית חינוך, אגף התקציבים.

שירה גרינברג: הפנייה הזאת נועדה לתקצב את הגידול הטבעי במשרד החינוך בסך 130 מיליון שקלים.

שירה גרינברג: כל שנה אנחנו מתקצבים בגלל שמספר התלמידים גדל ובבסיס התקציב יש סכום מסוים שמספיק על פי תחזיות ואנחנו מעדכנים את זה על פי הביצוע בפועל.

שירה גרינברג: הוא מוקצה כאן לשעות לימוד, הוא מוקצה לשירותי עזר, לפסיכולוגים וכדומה.

ציון פיניאן: אני רואה שהחינוך העצמאי נמצא כאן.

משה גפני: בגלל החוק החינוך העצמאי נמצא במערכת הזאת כמו החינוך הממלכתי וגם מעיין החינוך התורני.

ציון פיניאן: יחסית יש מעט.

משה גפני: זה לא רלוונטי.

משה גפני: בהתחלה הייתי קופץ על זה, הייתי שואל מה פתאום החינוך העצמאי מקבל פחות, מה פתאום זה מקבל יותר ולמה בחינוך הממלכתי מקבלים אחרת.

זאב אלקין: אחר כך הבנת שממש לא משנה מה כתוב.

משה גפני: בדיוק.

משה גפני: לא רלוונטי מה שמשרד האוצר כותב כאן.

דוד רותם: אחר כך הבנת שהחשבון שלך לא נכון כי אין דבר כזה שהחינוך העצמאי מקבל פחות.

דוד רותם: הבנת שאתה פשוט לא יודע לחשבן.

משה גפני: יש את חוק יסודות התקציב.

משה גפני: אנחנו מצביעים.

משה גפני: מדובר בהעברת שכר של 130 מיליון שקלים, מתוכם 2 מיליון ומשהו שקלים הולכים לחינוך העצמאי.

משה גפני: ה צ ב ע ה פנייה מספר 616 – אושרה פה אחד

זאב אלקין: יש עוד פנייה של משרד החינוך.

משה גפני: היא לא הגיעה לוועדה.

קריאה: לפי הרשימות שלנו, פנייה מספר 604.

משה גפני: שיבדקו אם היא הגיעה לוועדה.

משה גפני: אני מבקש להוסיף מחר בסדר היום שינויים בתקציב.

משה גפני: מחר בסדר היום נוסיף העברות תקציביות.

משה גפני: יכול להיות שנעשה ישיבה מיוחדת של ועדת הכספים ביום שהוא לא יום כנסת על ההעברות.

משה גפני: אנחנו דורשים מהמשרדים האלה.

שירה גרינברג: יש עוד שתי פניות.

משה גפני: אבל הן לא הגיעו אלינו.

משה גפני: מחר נדון בהן.

משה גפני: זה רשות השידור?

קריאה: זאת פנייה מספר 633.

קריאה: החומר חולק.

משה גפני: זה רשות השידור?

קריאה: משרד ההסברה.

משה גפני: אני בעד זה והכל בסדר, אבל שקודם כל משרד ההסברה ינהג על פי החוק ושהמזנון ברשות השידור יהיה כשר.

משה גפני: לפני כן אל תביאו שום העברה שלהם.

משה גפני: עם כל הכבוד, משרד צריך לנהוג על פי חוק.

משה גפני: דיברתי עם השר יולי אדלשטיין לפני חודש.

זאב אלקין: הוא אחראי על זה?

משה גפני: הוא אחראי.

זאב אלקין: חשבתי שהשר מרגי אחראי.

משה גפני: לא.

דוד רותם: מה הבעיה עם המזנון שם?

משה גפני: יש מזנון ברשות השידור.

זאב אלקין: אדוני היושב ראש, אני שאלתי את השר אלדשטיין.

זאב אלקין: הוא אמר לי שבגלל שלא אושרה הפנייה של השר מרגי בעניין של כוח אדם, הוא לא יכול לפקח על המזנון.

משה גפני: חבר הכנסת רותם, שאלת.

משה גפני: תתייחס ברצינות ליושב ראש.

דוד רותם: בוודאי.

דוד רותם: בכבוד הראוי.

משה גפני: בכבוד הראוי.

משה גפני: אני דיברתי עם השר יולי אדלשטיין.

משה גפני: פנו אלי עובדים ברשות השידור ואמרו שהמזנון איננו כשר והם לא יכולים לאכול שם.

משה גפני: שאלתי את השר יולי אדלשטיין.

משה גפני: אני לא אומר את זה בגלל זה כמובן, אבל על פי החוק במקומות ציבור צריך שיהיה מזנון כשר.

משה גפני: גם השר יולי אדלשטיין הוא אדם דתי וגם מנהל רשות השידור הוא אדם דתי, ובתקופתם המזנון לא כשר.

משה גפני: הוא התקשר לשם, חזר אלי אחרי יומיים ואמר לי שזה בסדר, המזנון כשר.

משה גפני: פנו אלי העובדים מרשות השידור ואמרו לא מיני ולא מקצתי.

משה גפני: דיברתי אתו אתמול והוא אמר לי: נכון, הם לא שומעים בקולי.

דוד רותם: מה?

משה גפני: בדיוק.

משה גפני: מה שאתה שומע.

משה גפני: מילה במילה.

דוד רותם: לא הבנתי.

דוד רותם: אני רוצה להבין.

דוד רותם: זה מזנון של רשות השידור?

משה גפני: כן.

קריאה: יש זכיין שמפעיל אותו.

משה גפני: כן.

משה גפני: יש עובדים שומרי כשרות והם לא יכולים לאכול בו.

דוד רותם: אבל על פי החוק הוא צריך להיות כשר.

משה גפני: על פי חוק.

משה גפני: לכן אמרתי להם שלפני שיביאו העברות של משרד ההסברה, שינהגו על פי החוק.

דוד רותם: אבל אלה שני משרדים שונים.

יובל יעקובי: זה לא קשור למשרד ההסברה.

משה גפני: הבנתי.

משה גפני: בסדר.

משה גפני: רבותיי, אנחנו חוזרים לפנייה של המשרד לקליטת העלייה.

משה גפני: רבותיי, יש הודעה של משרד הפנים שהייתה גם בישיבה הקודמת ולא הצבעתי עליה.

משה גפני: זאת העברה לרשויות המקומיות.

משה גפני: אלה מענקים.

משה גפני: היות שזה דחוף, הם ביקשו לאשר את זה.

משה גפני: בקשה מספר 18121 איננה דורשת הצבעה אלא אם כן אנחנו רוצים להקדים את זה.

משה גפני: יש לחברים התנגדות?

משה גפני: אלה מענקים לרשויות.

משה גפני: יש התנגדות של החברים להצביע על זה?

משה גפני: אין.

משה גפני: אנחנו מצביעים.

משה גפני: ה צ ב ע ה בקשה מספר 18121 – אושרה פה אחד יש בקשה נוספת, מספר 06120, שגם היא הודעה של משרד הפנים.

משה גפני: כבאות והצלה.

משה גפני: החברים מסכימים להצביע?

משה גפני: כן.

משה גפני: בקשה מספר 06120 - אושרה פה אחד מינהל האוכלוסין, משרד הפנים, בקשה מספר 68119.

משה גפני: החברים מסכימים להצביע?

ציון פיניאן: כן.

משה גפני: אנחנו מצביעים.

משה גפני: ה צ ב ע ה בקשה מספר 68119 – אושרה פה אחד אנחנו אמורים לסיים את הישיבה אם משרד הקליטה לא יגיע.

זאב אלקין: אדוני היושב ראש, אני מבקש הצבעה על הרביזיה.

דוד רותם: לא היום.

משה גפני: עוד לא הסתיימה הישיבה.

דוד רותם: אתה רוצה לדון ב-0633?

דוד רותם: זה משרד הקליטה?

משה גפני: כן.

משה גפני: הגעתם להסכמה עם משרד הקליטה?

יובל יעקובי: רק לגבי 633.

משה גפני: פנייה מספר 633 – המשרד לקליטת העלייה הייתה כאן שרת הקליטה והיא טענה שלוקחים לה תת ביצוע.

משה גפני: בגלל שהתקציב אושר מאוחר לוקחים לה סעיפי תקציב ומעבירים למשרדים אחרים.

משה גפני: טענה השרה שלוקחים ממנה בתת ביצוע ומעבירים למשרדים אחרים והיא מבקשת – והציג את הנושא גם המנכ"ל והציג נתונים של קליטת עלייה, ועכשיו נעזוב לרגע את הנושא הפוליטי, ונושאים שהמשרד רוצה לבצע אבל אתם במשרד האוצר לא נותנים.

משה גפני: כלומר, אתם מבקשים שתהיה העברה, עודפים מחויבים אם אי אפשר לבצע.

משה גפני: אתה יודע להסביר על זה משהו?

יובל יעקובי: כן.

יובל יעקובי: אלה לא עודפי ביצוע.

יובל יעקובי: העובדה היא שאנחנו נצטרך עוד חצי יום או יום כדי להגיע ממש לסגירה הסופית.

משה גפני: אבל אתם מדברים אתם.

יובל יעקובי: אנחנו מדברים אתם והכל בסדר.

משה גפני: ואתם לוקחים בחשבון שיושב ראש הוועדה תומך בהם נכון לחצי יום הזה.

יובל יעקובי: בטח.

יובל יעקובי: גם אנחנו תומכים בהם.

זאב אלקין: אם אתה תומך בהם כמו שהם תומכים בהם, אנחנו בבעיה.

יובל יעקובי: מה שכן, אני מציע לדון ב-633.

יובל יעקובי: זאת פנייה קטנה שלא קשורה.

משה גפני: לא, אנחנו נדון בשתי הפניות על פי בקשתם.

יובל יעקובי: אני מבקש לדון רק ב-633.

יובל יעקובי: את הפנייה השנייה אני לא רוצה להגיש.

משה גפני: בסדר.

משה גפני: נדון רק בפנייה מספר 633.

יובל יעקובי: זה מימון של גירעונות בשכר שנוצרו כאשר חלק אנחנו מממנים מהרזרבה להתייקרויות בשכר וחלק מאיזושהי תוכנית אחרת.

יובל יעקובי: זה בסיכום עם משרד הקליטה.

משה גפני: בסדר אדוני המנכ"ל?

דמיטרי אפרצב: כן.

משה גפני: מה אומרים חברי ישראל ביתנו?

משה גפני: בסדר.

משה גפני: אנחנו מצביעים.

משה גפני: ה צ ב ע ה פנייה מספר 633 – אושרה פה אחד

אברהם מיכאלי: רצית לדון ב-502.

אברהם מיכאלי: דחית אותו לסוף.

משה גפני: לא.

משה גפני: המנכ"ל אומר לחכות.

משה גפני: הם בדיונים אתם.

משה גפני: אנחנו מצביעים על הרביזיה של חבר הכנסת וקנין.

משה גפני: ה צ ב ע ה הרביזיה לא אושרה תודה רבה.

משה גפני: הישיבה נעולה ואנחנו מחר מוסיפים בסדר היום העברות תקציביות.